09/09/2019 | Administración LocalMunicipal
Ames
Aprobación definitiva da modificación das bases de execución do orzamento 2019

ANUNCIO Aprobación definitiva da modificación das bases de execución do orzamento 2019 En sesión plenaria celebrada o 30 de xullo de 2019 aprobouse inicialmente o expediente de modificación da base 41 do orzamento municipal do exercicio 2019. Durante o prazo de exposición pública non se presentou ningunha reclamación, polo que de acordo co sinalado no artigo 169 do texto refundido da Lei Reguladora de Facendas Locais aprobado por Real Decreto Lexislativo 2/2004, do 5 de marzo, e o artigo 20 do Real Decreto 500/1990, do 20 de abril, considérase definitivamente aprobada, quedando redactada da seguinte maneira: BASE 41.ª.–INDEMNIZACIÓNS E ASISTENCIAS DOS MEMBROS DA CORPORACIÓN Os concelleiros/as deste concello en réxime de dedicación exclusiva ou parcial recibirán as súas retribucións conforme ó acordo plenario de organización da Corporación ou acordo posterior que o substitúa. En conformidade co establecido no artigo 75 da Lei 7/1985, Reguladora das Bases do Réxime Local, artigo 225 da Lei 5/1997, de Réxime Local de Galicia e segundo o artigo 13 do Regulamento de Organización, Funcionamento e Réxime Xurídico das Entidades Locais vixente, os concelleiros/as en réxime de dedicación exclusiva ou parcial non percibirán dietas por asistencias ás sesións dos órganos colexiados. Para os concelleiros/as que teñan dereito á percibir dietas as súas contías son as seguintes: – Asistencia á sesión de pleno: 200 euros por concelleiro/a. – Asistencia á sesión de Xunta de Goberno Local: 100 euros por concelleiro/a. – Asistencia á sesión de comisión informativa: 50 euros por concelleiro/a. – Asistencia a sesión de xunta de voceiros 100 euros. – Asistencia á sesión de comisión especial de queixas, suxestións e reclamacións 75 euros. De celebrarse varias sesións do mesmo órgano no mesmo día soamente se percibirá unha única asistencia. A efectiva concorrencia á sesión, que deveñará dereito á indemnización, deberá ser certificada pola Secretaría de cada órgano. En materia de indemnizacións por comisións de servizos rexerá o Real Decreto 462/02, do 24 de maio, e disposicións de desenvolvemento ou normas de carácter xeral que as substitúan, coas seguintes particularidades: Por aloxamento e gastos de viaxe en medios de transporte público, así como por manutención aboarase o importe do realmente gastado e xustificado documentalmente, cos límites sinalados para o grupo 1 dos anexos II e III do citado Real Decreto. Cando a comisión de servizos de cargos electos inclúa tamén a funcionarios de carreira, persoal laboral ou eventuais, aplicaranse a todos eles o réxime de indemnizacións establecido para os cargos electos. No resto dos casos, estes percibirán o importe efectivamente acreditado documentalmente, co límite sinalado no citado Real Decreto para o grupo en que resulten encadrables. De conformidade con establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día da publicación deste anuncio. Ames, 4 de setembro de 2019. O alcalde José Manuel Miñones Conde